Predkladacia správa

Ministerstvo dopravy, pôšt a telekomunikácií SR ( ďalej len „MDPT SR“ ) informuje vládu SR na základe  uznesenia vlády SR č. 1077, bod B. 1 zo dňa 12. 12. 2007 k návrhu na zrušenie uznesenia vlády SR č. 86 zo dňa 31. 1. 2007 a uznesenia vlády SR č. 372 zo dňa 25. 4. 2007 o svojom postupe: 
·        pri udeľovaní predchádzajúcich súhlasov na uzavretie zmlúv o prevode vlastníctva majetku štátu pre Železnice Slovenskej republiky ( ďalej len „ŽSR“ ) podľa § 45a zákona č. 92/1991 Zb. o podmienkach prevodu majetku štátu na iné osoby v znení neskorších predpisov,
·        pri prevodoch prebytočného nehnuteľného majetku štátu a pri zámenách nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov
za obdobie I. polroka 2009 od 1.1.2009 do 30.6.2009.  
 
Podľa § 28 zákona č. 258/1993 Z. z. o Železniciach Slovenskej republiky v znení neskorších predpisov ŽSR postupujú pri prevodoch majetku štátu, ktorý majú v správe podľa § 45a zákona č. 92/1991 Z. z. o podmienkach prevodu majetku štátu na iné osoby v znení neskorších predpisov. Súhlasy MDPT SR na prevody majetku sa týkali majetku, ktorý bol    pre ŽSR nepotrebný pre ich hlavnú činnosť.
   
Predložený materiál má informatívny charakter a z toho dôvodu nebol predložený      na medzirezortné pripomienkové konanie. Materiál nemá priamy ekonomický alebo environmentálny vplyv, ani vplyv na zamestnanosť, štátny rozpočet alebo podnikateľské prostredie.